CELEX: 62015CN0661
Language: bg
Date: 2015-12-04 00:00:00
Title: Дело C-661/15: Преюдициално запитване от Hoge Raad der Nederlanden (Нидерландия), постъпило на 4 декември 2015 г. — X BV, друга страна: Staatssecretaris van Financiën

14.3.2016   
            
            
               BG
            
            
               Официален вестник на Европейския съюз
            
            
               C 98/19
            
         Преюдициално запитване от Hoge Raad der Nederlanden (Нидерландия), постъпило на 4 декември 2015 г. — X BV, друга страна: Staatssecretaris van Financiën
   (Дело C-661/15)
   (2016/C 098/25)
   Език на производството: нидерландски
   
      Запитваща юрисдикция
   
   Hoge Raad der Nederlanden
   
      Страни в главното производство
   
   
      Жалбоподател: X BV
   
      Ответник: Staatssecretaris van Financiën
   
      Преюдициални въпроси
   
   
               1)
            
            
               
                           a)
                        
                        
                           Следва ли член 145, параграф 2 от Регламента за прилагане (1) във връзка с член 29, параграфи 1 и 3 от Митническия кодекс (2) да се тълкува в смисъл, че съдържащата се в тези разпоредби правна уредба обхваща и хипотезата, при която се установява, че към момента на приемане на декларацията по отношение на определена стока е съществувал свързан с производството риск от възникване на дефект в компонентна част от стоката по време на употребата ѝ и с оглед на това в изпълнение на съществуващо спрямо купувача договорно гаранционно задължение продавачът му предоставя намаление на цената под формата на компенсация на разходите, които купувачът е претърпял в резултат на това, че е била извършена поправка на стоката по начин, изключващ посочения риск?
                        
                     
                           б)
                        
                        
                           В случай че правната уредба, съдържаща се в член 145, параграф 2 от Регламента за прилагане, не се прилага в посочената по-горе хипотеза, представляват ли разпоредбите на член 28, параграфи 1 и 3 от Митническия кодекс във връзка с член 78 от Митническия кодекс сами по себе си достатъчно основание за намаляване на митническата стойност след предоставяне на посоченото по-горе намаление на цената?
                        
                     
         
               2)
            
            
               Условието, наложено в член 145, параграф 3 от Регламента за прилагане по отношение на посочената в тази разпоредба промяна на митническата стойност, а именно че промяната на действително платената или подлежаща на плащане цена за стоките трябва да бъде извършена в срок от дванадесет месеца от датата на приемане на декларацията за пускане в свободно обращение на стоките, противоречи ли на разпоредбите на членове 78 и 236 от Митническия кодекс във връзка с член 29 от Митническия кодекс?
            
         
      (1)  Регламент (ЕО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (OB L 253, стр. 1; Специално издание на български език, 2007 г., глава 2, том 7, стр. 3).
   
      (2)  Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (OB L 302, стр. 1; Специално издание на български език, 2007 г., глава 2, том 5, стр. 58).